นายกรัฐมนตรี สั่งการให้กระทรวงมหาดไทยบูรณาการการแก้ปัญหาน้ำท่วมในช่วงฤดูฝนร่วมกับหน่วยงานต่าง ๆ โดยเฉพาะการเร่งระบายน้ำและปัญหาการจราจร
พลเอก ประยุทธ์ จันทร์โอชา นายกรัฐมนตรี กล่าวถึงการแก้ปัญหาฝนตกและน้ำท่วมในกรุงเทพมหานครว่า ได้สั่งการให้กระทรวงมหาดไทยประชุมร่วมกับกรุงเทพมหานครและหน่วยงานที่เกี่ยวข้อง ทั้งตำรวจ ทหาร และจิตอาสา เพื่อบูรณาการแนวทางแก้ปัญหาร่วมกันในช่วงฤดูฝนนี้ โดยมีหลายมาตรการออกมา และต้องร่วมกันแก้ไขโดยเร็วโดยเฉพาะการเร่งระบายน้ำและการแก้ปัญหาการจราจร ที่ได้สั่งการให้ฝ่ายความมั่นคงเข้มงวดในการจอดรถไม่ให้กีดขวางการจราจร